钦定古今图书集成/明伦汇编/闺媛典/第103卷 > 皇清九 > 黄镛妻汪氏
## 钦定古今图书集成/明伦汇编/闺媛典/第103卷 > 皇清九 > 黄镛妻汪氏

按《绍兴府志》：“汪氏，黄镛妻，馀姚人。顺治五年，山寇乱，官兵讨之，居民走避近山。镛负母，汪抱子及幼叔以行，事急，母脱走，镛转抱其弟。有二卒追及之，一执镛，一执汪，逼汪上马。汪曰：‘宁死，断不从汝’。二卒相谓曰：‘不杀其夫，彼终不肯去’。挥刃向镛，汪曰：‘宁杀我，毋杀我夫’。卒牵其发鞭之，汪引颈呼曰：‘速断我头，必不从汝’。” 遂斫之仆地卒去。犹能言，至家而绝。